23.11.2022
MT
Il-Ġurnal Uffiċjali tal-Unjoni Ewropea
L 303/3
REGOLAMENT DELEGAT TAL-KUMMISSJONI (UE) 2022/2288 tas-16 ta’ Awwissu 2022 li jemenda r-Regolament Delegat (UE) 2021/2066 li jissupplimenta r-Regolament (UE) 2019/1022 talParlament Ewropew u tal-Kunsill fir-rigward tal-estensjoni tal-eżenzjoni marbuta mal-kapaċità għolja ta’ sopravivenza għall-obbligu ta’ ħatt l-art għall-gandoffli ta’ Venere (Venus spp.), għall-arzelli talpellegrini (Pecten jacobaeus) u għall-vongole (Venerupis spp.) fil-Punent tal-Baħar Mediterran
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat ir-Regolament (UE) 2019/1022 tal-Parlament Ewropew u tal-Kunsill tal-20 ta’ Ġunju 2019 li jistabbilixxi pjan pluriennali għas-sajd li jisfrutta l-istokkijiet tal-ħut tal-qiegħ fil-Punent tal-Mediterran u li jemenda r-Regolament (UE) Nru 508/2014 (1), u b’mod partikolari l-Artikolu 14 tiegħu, Billi: (1)
Ir-Regolament Delegat tal-Kummissjoni (UE) 2021/2066 (2) jipprevedi l-implimentazzjoni tal-obbligu ta’ ħatt l-art għal ċertu sajd demersali fil-Punent tal-Baħar Mediterran, applikabbli mill-1 ta’ Jannar 2022 sal31 ta’ Diċembru 2024.
(2)
Fid-9 ta’ Mejju 2022, Spanja, Franza u l-Italja (il-“Grupp ta’ Livell Għoli Pescamed”), ippreżentaw lill-Kummissjoni rakkomandazzjoni konġunta li tipproponi l-estensjoni ta’ ċerti eżenzjonijiet tal-obbligu ta’ ħatt l-art għas-sajd demersali fil-Punent tal-Baħar Mediterran, li qiesu l-fehmiet tal-Kunsill Konsultattiv tal-Baħar Mediterran.
(3)
Il-Kumitat Xjentifiku, Tekniku u Ekonomiku għas-Sajd (“STECF”) evalwa r-rakkomandazzjoni konġunta bejn is-16 u l-20 ta’ Mejju 2022 (3).
(4)
Fit-8 ta’ Lulju 2022, il-Grupp ta’ Livell Għoli Pescamed ippreżenta rakkomandazzjoni konġunta aġġornata, li l-STECF evalwa wkoll.
(5)
Skont l-Artikolu 18 tar-Regolament (UE) Nru 1380/2013 tal-Parlament Ewropew u tal-Kunsill (4), il-Kummissjoni qieset ir-rakkomandazzjoni konġunta tat-8 ta’ Lulju 2022 fid-dawl tal-valutazzjoni tal-STECF biex tiżgura li din tkun kompatibbli mal-miżuri ta’ konservazzjoni rilevanti, inkluż l-obbligu ta’ ħatt l-art.
(6)
Ir-rakkomandazzjoni konġunta aġġornata tat-8 ta’ Lulju 2022 tipproponi li jiġu estiżi l-eżenzjonijiet marbuta malkapaċità għolja ta’ sopravivenza, kif previst fl-Artikolu 15(4), il-punt (b), tar-Regolament (UE) Nru 1380/2013, stabbiliti għall-gandoffli ta’ Venere (Venus spp.), għall-arzelli tal-pellegrini (Pecten jacobaeus) u għall-vongole (Venerupis spp.) li jinqabdu bil-gangmi mekkanizzati.
(7)
Fir-rigward tal-gandoffli ta’ Venere (Venus spp.), l-STECF ikkonkluda li l-informazzjoni ta’ appoġġ tipprovdi stimi robusti ta’ kapaċità għolja ta’ sopravivenza.
Il-Kummissjoni għalhekk tqis li jenħtieġ li l-eżenzjoni tiġi estiża.
(1) ĠU L 172, 26.6.2019, p. 1.
(2) Ir-Regolament Delegat tal-Kummissjoni (UE) 2021/2066 tal-25 ta’ Awwissu 2021 li jissupplimenta r-Regolament (UE) 2019/1022 talParlament Ewropew u tal-Kunsill rigward id-dettalji tal-implimentazzjoni tal-obbligu ta’ ħatt l-art għal ċerti stokkijiet tal-ħut tal-qiegħ fil-Punent tal-Baħar Mediterran għall-perjodu 2022-2024 (ĠU L 421, 26.11.2021, p. 17).
(3) Il-Kumitat Xjentifiku, Tekniku u Ekonomiku għas-Sajd (STECF) – Evalwazzjoni tar-Rakkomandazzjonijiet Konġunti dwar l-obbligu ta’ ħatt l-art u dwar ir-Regolament dwar il-Miżuri Tekniċi (STECF-22-05).
(4) Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).